|  |
| --- |
| **Budapest Főváros VII. kerület Erzsébetváros Önkormányzata**  Szücs Balázsalpolgármester |

Iktatószám: Napirendi pont: ….

**ELŐTERJESZTÉS**

A Művelődési, Kulturális és Szociális Bizottság2022. november 24 - ei rendkívüli

ülésére

|  |  |
| --- | --- |
| **Tárgy:** | Egyes, civil pályázaton elnyert támogatással kapcsolatos módosítási kérelem elbírálása |

**Készítette:**

Prógli Katalin

kulturális referens

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzatának 2022. évi civil szervezetek program költségeinek támogatására kiírt felhívására a Fiatal Képzőművészek Stúdiója Egyesület (a továbbiakban: Egyesület) is nyújtott be kérelmet, amelynek támogatásáról a Művelődési, Szociális és Kulturális Bizottság a 177/2022. (VI.13.) határozatában döntött. (1. sz. melléklet). A támogatás igénybevételére Erzsébetváros Önkormányzata VIII/1425-6/2022. iktatószámon kötött támogatási szerződést az Egyesülettel. A támogatást portfolió konzultáció, szakmai fejlődést elősegítő programsorozat és filmklub lebonyolítására tervezték fordítani. (2. sz. melléklet).

Az Egyesület 2022. november 15-én módosítási kérelmet nyújtott be Önkormányzatunk felé, melyben a támogatási szerződésben rögzített támogatási időszak módosítását kérte. Az elmúlt néhány hónapban lezajlott jogszabályi változások, gazdasági változások többlet terhet rónak az Egyesület munkatársaira, hogy a megfelelő színvonalon és formában tudják tervezett programjaikat megszervezni és lebonyolítani. Annak érdekében, hogy a filmklubot az eredeti terveknek megfelelően, magas színvonalon tudják megvalósítani a támogatási időszak meghosszabítását kérték (3. sz. melléklet).

A VIII/1425-6/2022. iktatószámú szerződés 11. pontjában foglaltak értelmében a támogatási szerződés támogatási időszak alatt egy alkalommal módosítható. A pályázati felhívás és a megkötött támogatási szerződés értelmében a támogatási időszak 2022. április 1. napjától 2022. december 31. napjáig tart.

A kért módosítás a pályázat céljával összhangban van, a Humánszolgáltató Iroda javasolja a módosítási kérelem elfogadását. A kérelem elbírálására az államháztartáson kívülre nyújtott támogatások rendjéről szóló 15/2020. (IV.17.) önkormányzati rendelet 7. § (2) bekezdése alapján a Művelődési, Kulturális és Szociális Bizottság, mint döntéshozó jogosult.

Kérem a tisztelt Bizottságot az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága ….. /2022. (XI.24.) határozata a 2022. évi civil program pályázat keretében elfogadott kérelem módosításáról**

Budapest Főváros VII. Kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy

1. a **Fiatal Képzőművészek Stúdiója Egyesülettel** a civil szervezetek számára 2022. évben kiírt program célú támogatásra benyújtott pályázat keretében VIII/1425-6/2022. számon megkötött támogatási szerződést módosítja, az alábbiak szerint

a) támogatási időszak 2022.04.01-2023.01.31.

b) támogatás elszámolásának benyújtásai határideje: 2023.02.28.

2. felhatalmazza a Polgármestert a VIII/1425-6/2022. számú támogatási szerződés módosításának aláírására.

**Felelős**: Niedermüller Péter polgármester

**Határidő**: 2022. december 15.

Budapest, 2022. november 16.

Szücs Balázs

alpolgármester

**Mellékletek:**

1 sz. melléklet: 177/2022. (VI.13.) MKSZB határozat

2. sz. melléklet: támogatási szerződés

3. sz. melléklet: kérelem

alpolgármester